Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: 56/1991. (XI. 8.) AB határozatában megállapította: „A jogállamiság egyik alapvetõ követelménye, hogy a közhatalommal rendelkezõ szervek a jog által meghatározott szervezeti keretek között, a jog által megállapított rendben, a
Paragraph Index: 524

56/1991. (XI. 8.) AB határozatában megállapította: „A jogállamiság egyik alapvetõ követelménye, hogy a közhatalommal rendelkezõ szervek a jog által meghatározott szervezeti keretek között, a jog által megállapított rendben, a jog által a polgárok számára megismerhetõ és kiszámítható módon szabályozott korlátok között fejtik ki a tevékenységüket.” (ABH 1991, 454, 456). Az Út. ebbõl a szempontból — a mondottak szerint — nem „jog”, s ilyenként gyakorlatilag hozzáférhetetlen is azok számára, akikre nézve ugyanakkor közvetlenül alkalmazandó rendelkezéseket tartalmaz. Gyakorlatilag az „az állami irányítás egyéb jogi eszköze”-ként még csak a minisztériumok — nem is kötelezõen kiadandó — „tárca hivatalos” lapjaiban sem kötelezõen közzéteendõ: „A minisztérium és az országos hatáskörû szerv az utasítások és a jogi iránymutatások közzététele céljából hivatalos lapot adhat ki. Az (1) bekezdésben említett hivatalos lapban az a jogszabály és az állami irányítás egyéb olyan jogi eszköze is közölhetõ, amely a minisztérium, az országos hatáskörû szerv, illetõleg az általuk irányított vagy felügyelt szerv munkája szempontjából fontos.” Tehát e formáknak a ben nincs helyük [a Jat. 57. § (2) és (3) bekezdésének tételes felsorolása nem tartalmazza õket], a minisztériumoknak pedig még csak hivatalos lapot sem kötelességük fenntartani („hivatalos” lapot adhat ki), s ha kiad is ilyet, abban sem kötelessége a közzététel (az mindössze „közölhetõ”).

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes